作者:無名氏
標題:閥閱舞射柳蕤丸記・混江龍
內容:文臣武將，申明教化振綱常，文臣每扶持社稷，武將每肅靜邊疆。常則要守法奉公理庶民，屏邪除佞進忠良。見如今明君治世乾坤旺。(陳堯佐雲)當今聖人，孝治天下，臣宰良賢，堅剛節操，秉性忠直，端的是秋毫無所犯，直正坐都堂也。(正末唱)俺若是一心行正，落一個萬古名揚。(陳堯佐雲)說話中間，可早來到也。左右人報復去，道有唐介，陳堯佐在於門首。(祗從雲)理會的。(做報科，雲)報的大人得知，有唐介，陳堯佐在於門首。(范仲淹雲)道有請。(祗從雲)理會的。有請。(正末陳堯佐同見科)(正末雲)老相公，眾官人勿罪也。(陳堯佐雲)老相公會俺八府眾官，有何事商議也？(范仲淹雲)您眾官人每都來了也。老夫非為私事，奉聖人的命，為因直北雁門關外，有一人乃是耶律萬戶，見今手下有數十萬雄兵，此人虎視群雄，侵擾邊境，他不從俺調，今要統兵征伐，爭柰此人英雄難敵，十分利害，奉聖人的命，著老夫會您眾官商議，可保舉那一員上將，收捕虜寇去，您眾官人可以深思也。(正末唱)。